OzLabs/hebrew-wiki-articles huggingface dataset:
מאיטריי רמקרישנן

מאיטריי רמקרישנן (באנגלית: Maitreyi Ramakrishnan; נולדה ב-28 בדצמבר 2001) היא שחקנית קנדית, המוכרת בשל תפקידה בתור דיווי וישווקומאר בסדרת הקומדיה של נטפליקס, "אמת או חובה" ובדיבוב דמותה של פרייה בסרט "אדומה אש" <small>(2022)</small> של פיקסאר.

== קורות חיים והשכלה ==
רמקרישנן נולדה וגדלה בעיר מיסיסוגה שבפרובינציית אונטריו בקנדה. היא ממוצא טמילי הודי מסרי לנקה, ומשפחתה הגיעו לקנדה כפליטים לאחר מלחמת האזרחים בסרי לנקה.<ref name=":0"></ref><ref></ref><ref></ref> היא החלה לשחק בהצגות בית הספר כשהייתה בכיתה י'.<ref name=":1"></ref> היא החליטה להמשיך בקריירת משחק כשהייתה בשנתה האחרונה בבית הספר התיכון וקיבלה את התפקיד הראשי בסדרה אמת או חובה פחות משנה לאחר מכן. היא דחתה את קבלתה לתוכנית התיאטרון באוניברסיטת יורק בטורונטו על מנת להתמקד בצילומי הסדרה.<ref></ref>

== קריירה ==
רמקרישנן מגלמת את דיווי וישווקומאר, התפקיד הראשי בסדרה אמת או חובה של נטפליקס.<ref></ref> בשנת 2019 היא נבחרה על ידי מינדי קלינג, יוצרת הסדרה, מתוך 15,000 מועמדות שניגשו לאודישנים לסדרה.<ref></ref><ref></ref> רמקרישנן יצרה את קלטת האודישן שלה בספרייה מקומית, באמצעות המצלמה של אמה, ובסופו של דבר התבקשה לשלוח ארבעה סרטונים נוספים, לפני שעשתה אודישן בלוס אנג'לס שלאחריו הציעו לה את התפקיד.<ref name=":2"></ref> רמקרישנן הייתה בת 17 כשלוהקה לסדרה וזהו תפקיד המשחק הראשון שלה. הליהוק שלה זכה לתשומת לב תקשורתית משמעותית,<ref></ref> במיוחד בקנדה,<ref></ref><ref></ref><ref></ref> הן בשל אופי ליהוקה והן בשל זהותה הקנדית-טמילית.<ref></ref><ref></ref><ref></ref>

הופעתה בתוכנית זכתה לביקורות חיוביות,<ref></ref> ומגזין וראייטי אף כתב כי זו הייתה "הופעה פורצת דרך".<ref></ref><ref></ref>

בשנת 2022 עשתה קריירת דיבוב ראשונה כאשר דיבבה בסרט האנימציה "אדומה אש" של פיקסאר את פרייה, אחת מחברותיה הטובות של מיי-לי, הדמות הראשית בסרט.

בשנת 2024 נכללה ברשימת פורבס 30Under30.<ref></ref>

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2022
|אדומה אש
|פרייה
|דיבוב 
|-
|TBA
|The Netherfield Girls
|ליזי בנט
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2020 - הווה
|אמת או חובה
|דיווי וישווקומאר
|תפקיד ראשי (4 עונות); 40 פרקים
|-
|2020
|Acting for a Cause
|אוליביה
|פרק: "Twelfth Night"
|-
| rowspan="2" |2022
|My Little Pony: Tell Your Tale
| rowspan="2" |זיפ סטורם
|דיבוב; 33 פרקים - סדרת רשת
|-
|הפוני הקטן שלי: סימנים של קסם
|דיבוב; 10 פרקים
|}

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה קנדיות
קטגוריה:פורבס 30Under30
קטגוריה:אישים שהופיעו ברשימת טיים 100 נקסט
קטגוריה:קנדיות שנולדו ב-2001
Monster (שיר של שון מנדס וג'סטין ביבר)

"Monster" הוא סינגל שהוקלט על ידי הזמרים הקנדים שון מנדס וג'סטין ביבר. השיר יצא לאור ב-20 בנובמבר 2020, על ידי חברות התקליטים איילנד רקורדס ודאף ג'אם, כסינגל השני מתוך אלבום האולפן הרביעי של מנדס, Wonder.<ref></ref><ref></ref>

== רקע ==
השמועות של שיתוף פעולה אפשרי בין השניים החלו ביולי 2020, לאחר שמנהלו של ביבר סקוטר בראון פרסם סרטונים של ביבר, מנדס וטורי קלי במהלך ג'אם סשן סביב פסנתר.<ref></ref><ref></ref> באוגוסט 2020, נצפו מנדס, ביבר ובת זוגו של ביבר היילי בולדווין באולפן ההקלטות של אנדרו ואט בלוס אנג'לס.<ref></ref><ref></ref><ref></ref> במהלך ראיון שנערך ב-Capital Breakfast עם רומן קמפ ב-6 באוקטובר 2020, נשאל מנדס האם שיתוף הפעולה צפוי להידחות לספטמבר, והשיב: "האם אתה מנסה לגרום לי לאשר שיש לי שיתוף פעולה עם ג'סטין ביבר?", והוסיף כי זה יהיה "מטורף" עבורו לדחות את זה. בנוסף, הוא אמר: "אני לא יכול לאשר או להכחיש", אך הוסיף כי מערכת היחסים ביניהם בחצי השנה האחרונה התחזקה,<ref></ref><ref></ref> וכי "זה ממש מגניב לקבל אותו כמנטור בהרבה מובנים, רק לדבר על דברים, כי אין הרבה אנשים שעושים דברים מסוג זה".<ref></ref><ref></ref><ref></ref> השיר מציין את הפעם הראשונה ששני הזמרים עבדו יחד.<ref></ref><ref></ref>

== הוצאה ==
השיר נחשף לראשונה ב-29 בספטמבר 2020, כאשר מנדס השיק חוויית מציאות מדומה אינטראקטיבית באתר לאלבום, בה רשימה שהציגה רצועה בשם "Monster", יחד עם אורח מיוחד.<ref></ref><ref></ref> ב-13 בנובמבר 2020, פרסם מנדס את רשימת הרצועות הרשמית, בה נחשף שם השיר, בעוד האמן הנוסף שמשתתף בו טרם פורסם.<ref></ref> ב-16 בנובמבר 2020, פרסמו מנדס וביבר קליפ טיזר בן 13 שניות ברשתות החברתיות, בו הודיעו רשמית על תאריך יציאתו של שיתוף הפעולה.<ref></ref> ב-18 בנובמבר 2020 פרסמו מנדס וביבר את עטיפת הסינגל ברשתות החברתיות,<ref></ref> וכן קישורים להזמנה מראש לסינגל,<ref></ref><ref></ref> הכוללת תקליטורים עם שני קאברים בלעדיים שונים הזמינים בחנויות המקוונות של הזמרים.<ref></ref><ref></ref>

== וידאו קליפ ==
הווידאו קליפ של השיר פורסם בערוץ היוטיוב של מנדס ב-20 בנובמבר 2020, בסמוך לצאת הסינגל עצמו ובוים על ידי קולין טילי .

נכון ליוני 2022 מונה הצפיות של הקליפ באתר יוטיוב עומד על 178 מיליון צפיות.

== מיקומי שיא ==

=== מצעדים שנתיים ===

== נתוני מכירות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברות תקליטים
!מקור
|-
!עולם
| rowspan="4" |20 בנובמבר 2020
|תקליטור • הזרמת מוזיקה • הורדה דיגיטלית
|איילנד • דאף ג'אם
|<ref name="Tidal"></ref><ref></ref>
|-
!אוסטרליה
| rowspan="4" |רדיו להיטים עכשוויים
| rowspan="2" |יוניברסל
|<ref></ref>
|-
!איטליה
|<ref></ref>
|-
!בריטניה
|איילנד
|<ref></ref>
|-
!ארצות הברית
|24 בנובמבר 2020
|איילנד • ריפבליק
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי שון מנדס
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירים שנכתבו על ידי פרנק דוקס
קטגוריה:שירים שנכתבו על ידי שון מנדס
קטגוריה:שירים שהופקו על ידי פרנק דוקס
קטגוריה:וידאו קליפים שבוימו על ידי קולין טילי
קטגוריה:שירים על מפלצות
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים בהוצאת איילנד רקורדס
קטגוריה:סינגלים בהוצאת דף ג'אם רקורדינגס
יהודה בן שמואל גאון

רב יהודה בן רב שמואל גאון היה גאון ישיבת פומבדיתא בין השנים 917-905.

==חייו ומשפחתו==
אביו רב שמואל היה ראש כלה בישיבת פומבדיתא, ממשפחה המיוחסת לבית דוד. סבו נשא בתפקיד "סופר שער הישיבה" בימי הגאון רב יוסף ב"ר אבא. נשא את בתו של רב צמח בן פלטוי.

רב יהודה שימש, כסבו, בתפקיד "סופר שער הישיבה" בתקופת כהונת חותנו רב צמח. עלה על כס הגאונות בשנת 905/906 לאחר מותו של רב קימוי בן אחאי.

כיהן בתפקידו עד מותו בשנת 917. לאחר מותו חל קרע בישיבה, והיא נתפצלה זמנית לשתי סיעות תחת הגאונים מבשר בן קימוי וכהן צדק בן יוסף.

שניים מבניו ידועים לנו כחכמים. בנו רב נתן היה אמור להתמנות לגאון ישיבת סורא בתקופת השפל שלה, אלא שנפטר לפני שהמינוי יצא לפועל ותחתיו התמנה רב סעדיה גאון. בנו רב חנניה שימש כגאון פומבדיתא, וכן נכדו רב שרירא גאון ונינו רב האיי גאון.

מעט מתורתו הגיע לידינו, בעיקר בדברים שמסר משמו נכדו רב שרירא שלמד מפיו.
==לקריאה נוספת==
* מרדכי מרגליות (עורך), אנציקלופדיה לחכמי התלמוד והגאונים חלק ב' עמ' 173–174.
==הערות שוליים==

קטגוריה:גאוני פומבדיתא
קטגוריה:משפחת רב פלטוי גאון
קטגוריה:אישים שחיו במאה ה-10
קטגוריה:נפטרים ב-917
רופרט יאנג

רופרט פרנסיס יאנג (באנגלית: Rupert Francis Young; נולד ב-16 במאי 1978) הוא שחקן אנגלי.

==ביוגרפיה==
יאנג נולד בלמבת' שבלונדון. הוא גילם את סר לאון בסדרת הדרמה של ה-BBC "מרלין".

בטלוויזיה הופיע יאנג בתפקידי אורח בסדרות "דוק מרטין", "המלחמה של פויל", "מלון בבילון", "מלכה לבנה", ו"דוקטור הו". בקולנוע שיחק בסרט הטלוויזיה "אהבה מפוצלת" משנת 2004 לצדו של מייקל שין, ובסרט "Writers Retreat" שיצא לאקרנים ב-2015.

ב-2019 גילם יאנג את לארי מרפי בהפקה של הווסט אנד של המחזה "אוון הנסן היקר" שהועלה בתיאטרון נואל קאוורד. ב-2020 היה יאנג מועמד לפרס לורנס אוליבייה לשחקן הטוב ביותר בתפקיד משנה במחזמר על תפקידו ב"אוון הנסן היקר".

בשנת 2021 גילם את ג'ייק, לורד פת'רינגטון החדש, בעונה השנייה של סדרת הדרמה התקופתית ברידג'רטון.<ref></ref>

==פילמוגרפיה==
===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| rowspan="3" | 2004
|
| dir="ltr" | Island at War
| חייל בריטי
| מיני-סדרה
|-
| אהבה מפוצלת
| dir="ltr" | Dirty Filthy Love
| ג'וש
| סרט טלוויזיה
|-
| דוק מרטין
| dir="ltr" | Doc Martin
| אדריאן פיטס
| סדרת טלוויזיה (2 פרקים)
|-
| rowspan="2" | 2006
| המלחמה של פויל
| dir="ltr" | Foyle's War
| שומר חמוש
| בפרק "Bad Blood"
|-
| בקצב הלב
| dir="ltr" | Heartbeat
| זאק
| סדרת טלוויזיה (פרק אחד)
|-
| 2008
| בראשית
| dir="ltr" | Primeval
| מייק
| סדרת טלוויזיה (פרק אחד)
|-
| 2009–2012
| מרלין
| dir="ltr" | Merlin
| סר לאון
| סדרת טלוויזיה (39 פרקים)
|-
| 2009
| מלון בבילון
| dir="ltr" | Hotel Babylon
| ג'סטיס
| סדרת טלוויזיה (פרק אחד)
|-
| rowspan="2" | 2010
| לגדול בלי בושה
| dir="ltr" | Shameless
| מארק ארלינגטון
| סדרת טלוויזיה (פרק אחד)
|-
| דוקטור הו
| dir="ltr" | Doctor Who
| רומאי
| בפרק "The Pandorica Opens"
|-
| 2013
| מלכה לבנה
| dir="ltr" | The White Queen
| סר ויליאם הרברט
| מיני0סדרה
|-
| 2016
|
| dir="ltr" | People Just Do Nothing
| ג'ושואה
| סדרת טלוויזיה (פרק אחד)
|-
| 2017
|
| dir="ltr" | The Good Karma Hospital
| סאני מקינטוש
| סדרת טלוויזיה (פרק אחד)
|-
| 2021
| ברידג'רטון
| dir="ltr" | Bridgerton
| ג'ייק, לורד פת'רינגטון
| סדרת טלוויזיה (8 פרקים)
|-
| 2024
| הלוק החדש <small>(אנ')</small>
| dir="ltr" | The New Look
| מלקולם מוגרידג' <small>(אנ')</small>
| פרק: "What a Difference"
|}

===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| 2009
|
| dir="ltr" | Just Because You're Paranoid...
| דרק
| סרט קצר
|-
| 2012
|
| dir="ltr" | This Love
| גבר אחר
| סרט קצר
|-
| 2015
|
| dir="ltr" | Writers Retreat
| אליסדר
|
|-
| 2020
| סוד הגן הנעלם
| dir="ltr" | The Secret Garden
| מרקוס
|
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1978
סטרלינג הייטס

סטרלינג הייטס (באנגלית: Sterling Heights) היא העיר הרביעית בגודלה במישיגן שבארצות הברית המהווה למעשה פרבר של העיר דטרויט. נכון לשנת 2022, אוכלוסיית העיר משוערת בכ-134,000 תושבים.

מבחינה פוליטית סטרלינג הייטס מנוהלת על ידי מועצה בת שבעה חברים הנבחרים ישירות על ידי תושבי העיר.

== היסטוריה ==
ההתיישבות באזור החלה עוד במאה ה-19 והייתה בתחילה בעיקר חקלאית. ההתיישבות הוכרזה כעיר בשנת 1968. בשנות ה-90 החלה הגירה משמעותית של יוצאי מזרח אירופה, בעיקר מהמדינות אלבניה, יוגוסלביה המתפרקת ופולין. מהגרים אלו השתלבו בתעשיית הרכב ועבדו בעיקר במפעלי קרייזלר ופורד. לאחר מלחמת עיראק הגיעו לסטרלינג הייטס מהגרים רבים מעיראק, ולשכוניהם ניתן הכינוי "בגדאד הקטנה".

== ערים תאומות ==
* 
* 
* 
* 
* 
* 
* 

== קישורים חיצוניים ==

* 

קטגוריה:מישיגן: ערים
קטגוריה:יישובים שהוקמו ב-1968
טיילור פייג'

טיילור פייג (באנגלית: Taylour Paige; נולדה ב-5 באוקטובר 1990) היא שחקנית ורקדנית אמריקאית.

== ילדות והשכלה ==
פייג' נולדה להורים רג'ינלד פייג'<ref></ref> ושריל בוטה<ref></ref>. פייג' גדלה בשכונת אינגלווד בלוס אנג'לס. יש לה אח גדול, טרוויס. פייג' רוקדת מגיל שנתיים. בשנת 2001 היא הפכה לתלמידה של הכוריאוגרפית המפורסמת דבי אלן. פייג' סיימה את לימודיה התיכוניים בשנת 2008. טיילור הפכה למעודדת של קבוצת לוס אנג'לס לייקרס בשנת 2010,<ref name="HuffPo"></ref> ובילתה שלושה חודשים עם קבוצת המעודדות המקצועית לפני שעזבה על מנת לסיים את לימודיה בקולג' ולהמשיך בקריירת המשחק שלה.

בין השנים 2013 ל-2016 היא כיכבה בסדרת המקור של VH1 "על המגרש", בשלוש העונות הראשונות שלה בעוד היא לא חזרה לשחק בעונה הרביעית. 

בשנת 2020 שיחקה בסרט הדרמה המוזיקלי "הבלוז של מא רייני" בכיכובה של ויולה דייוויס בשירות הסטרימינג של נטפליקס. 

בשנת 2021 היא כיכבה בסרט "זולה" המבוסס על 148 ציוצים ויראליים שפורסמו בטוויטר מאת חשפנית.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2008
|היי סקול מיוזיקל 3
|רקדנית
|
|-
|2015
|Touched
|ג'ינה
|
|-
|2016
|Jean of the Joneses
|ג'ין ג'ונס
|
|-
|2018
|ריק ילד לבן
|קאת'י וולסן
|
|-
|2020
|הבלוז של מא רייני
|דאסי מיי
|
|-
| rowspan="2" |2021
|בוגי
|אלאונור
|
|-
|זולה
|זולה קינג
|
|-
| rowspan="2" |2022
|פעמיים ריטה
|קרלה
|
|-
|מקל מחודד
|טרינה
|
|-
| rowspan="2" |2023
|The Toxic Avenger
|ג'יי ג'יי דוהרטי
|
|-
|Magazine Dreams
|פינק קואט
|
|-
| rowspan="2" |TBA
|Brothers 
|
|
|-
|The Trainer
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2016-2013
|על המגרש
|איישה הייז
|תפקיד ראשי; (עונות 3-1); 33 פרקים <ref></ref>
|-
|2015
|בולרז
|תרזה
|2 פרקים
|-
|2016
|האנטומיה של גריי
|אמה
|פרק: "Falling Slowly"
|-
|2019
|The Baxters
|אנג'לה מנינג
|6 פרקים
|}

== קישורים חיצוניים ==

== הערות שוליים ==

קטגוריה:דוגמניות אמריקאיות
קטגוריה:רקדניות אמריקאיות
קטגוריה:שחקניות קולנוע וטלוויזיה אפרו-אמריקאיות
קטגוריה:מעודדות
קטגוריה:בוגרות אוניברסיטת לויולה מרימאונט
קטגוריה:בוגרי אוניברסיטת לויולה מרימאונט
קטגוריה:קליפורניה: אישים
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
קולומביה (מיזורי)

קולומביה (באנגלית: Columbia) היא העיר הרביעית בגודלה במיזורי שבארצות הברית. נכון לשנת 2019, אוכלוסיית העיר משוערת בכ-123,000 תושבים. העיר נקראת על שם הדמות קולומביה. בקולומביה שוכנת אוניברסיטת מיזורי.

מבחינה פוליטית קולומביה מנוהלת על ידי מועצה בת שבעה חברים הנבחרת אחת לשלוש שנים. שישה חברים נבחרים על ידי שישה מחוזות בחירה, וראש העיר נבחר על ידי כלל תושבי העיר.

== היסטוריה ==
ההתיישבות באזור החלה לפני כ-12,000 שנים על ידי ציידים-לקטים. בסביבה התיישבו גם אינדיאנים אשר גורשו עם הגעת האירופאים. ההתיישבות האירופאית התחזקה לאחר מלחמת 1812. הבית הראשון בקולומביה נבנה בשנת 1820. בשנת 1822 נחנך בית החולים הראשון בעיר. בשנת 1830 החל לפעול העיתון העירוני הראשון ושנתיים לאחר מכן נפתח בקולומביה התיאטרון הראשון במיזורי. בשנות ה-30 של המאה ה-19 החלול היבנות בעיר מוסדות חינוך רבים שהפכו לעוגן משמעותי מבחינה חברתית וכלכלית בקולומביה עד ימינו. בשנת 1839 כבר גרו בעיר ובסביבתה כ-13,000 תושבים.

בזמן מלחמת האזרחים האמריקנית הייתה לתושבים חיבה למנטליות של מדינות הקונפדרציה, אך מיזורי נשארה באיחוד. בזמן המלחמה האוניברסיטה המקומית הפכה לבסיס צבא האיחוד. הנוכחות המאסיבית של הצבא הרתיעה את צבא הקונפדרציה ולכן לא התרחשו בקולומביה קרבות של ממש. לאחר המלחמה התקיימה מתיחות גזעית רבה בין הלבנים לאפרו-אמריקאים, עד כדי לינץ' בתושבים שחורים בשנים 1889 ו-1923.

== ערים תאומות ==
* 
* 

== קישורים חיצוניים ==

* 
* 

*
קטגוריה:מיזורי: ערים
קטגוריה:יישובים שהוקמו ב-1821
ספארקס

ספארקס (באנגלית: Sparks) היא העיר החמישית בגודלה בנבדה שבארצות הברית הממוקמת מזרחית לעיר רינו. נכון לשנת 2019, אוכלוסיית העיר משוערת בכ-105,000 תושבים.

== היסטוריה ==
ההתיישבות האירופאית באזור החלה בשנות ה-50 של המאה ה-19, והואצה בתחילת המאה ה-20. בשנת 1905 ההתיישבות הוכרזה כעיר.

== קישורים חיצוניים ==

* 
* 

קטגוריה:נבדה: ערים
קטגוריה:יישובים שהוקמו ב-1904
ארגון הנוער האספרנטיסטי הכלל-עולמי

ממוזער
ארגון הנוער האספרנטיסטי הכלל-עולמי (אספרנטו: Tutmonda Esperantista Junulara Organizo - TEJO) הוא ארגון המוקדש לקידום שפת ותרבות האספרנטו בקרב צעירים ברחבי העולם עד גיל 35, ומהווה את המשמרת הצעירה של אגודת האספרנטו העולמית (UEA). הארגון הוקם בשנת 1938, וכיום חברים בו כ-2000 צעירים ברחבי העולם.

ניתן להיות חברים ישירים בארגון או באחת מ-46 השלוחות הלאומיות שלו. כמו כן מקיים הארגון קשרים עם 13 ארגוני נוער אספרנטיסטיים לאומיים נוספים שאינם חברים בו.

TEJO מארגן את קונגרס הנוער העולמי (Internacia Junulara Kongreso) שמתרחש מדי שנה במדינה אחרת, ונמשך על פי רוב שבוע בהשתתפות כמה מאות צעירים מרחבי העולם. עוד מקיים הארגון מספר סמינרים בשנה בנושאין משתנים כגון זכויות אדם, גלובליזציה, קשייהם של דוברי שפות מיעוט, והשפעת האינטרנט על קידום הבנה הדדית.
קונגרס הנוער העולמי 2016

הארגון מפרסם מגזין בשם TEJO tutmonde שחלקים מתוכנו מפורסמים גם במגזין Kontakto (קשר) לצעירים ולמתחילים בהוצאת UEA. כמו כן במשך שנים רבות היה הארגון המוציא לאור של ספרי הכתובות השנתיים של פרויקט פספורטה סרבו - המסייע לאספרנטיסטים להתארח בחינם אצל אספרנטיסטים אחרים בחו"ל. כיום מפעיל הארגון את הפרויקט באמצעות אתר אינטרנט.

לארגון גם ועדה לקשרי חוץ המקיימת קשרים עם ארגוני נוער וצעירים שאינם אספרנטיסטיים.

נשיאת הארגון כיום היא שרלוט שרפינג לארסון משוודיה והמזכירה הכללית היא קונסטנזה שונפלד (המכונה טושקה) מגרמניה. משרדי הארגון ממוקמים בעיר רוטרדם שבהולנד.

==היסטוריה==
מספר החברים ב-TEJO לאורך השנים. בכחול חברות ישירה ובאדום חברות באמצעות השלוחות הלאומיות
ב-1938, שני מורים הולנדים, בני הזוג אליזבת וקורנליס יוסינוס ואן ויננדאל, ארגנו מפגש לילדים אספרנטיסים מ-10 מדינות בעיירה גרואט (Groet) בהולנד. כך למעשה נולד 'ארגון הנוער העולמי' (TJO). בשנה לאחר מכן השתתפו למעלה מ-800 ילדים מ-20 מדינות במפגש נוסף שאורגן בעיירה טרוורן (Tervuren) בבלגיה (ליד בריסל).

מלחמת העולם השנייה עצרה את התפתחות הארגון והוא שב לפעול רק ב-1945, כאשר החל לפרסם מחדש את המגזין 'החיים הצעירים' (La Juna Vivo). קונגרס הנוער הבינלאומי הראשון נערך באיפסוויץ' שבבריטניה ב-1947.

בעוד בתחילתו הורכב הארגון בעיקר ממורים לאספרנטו, בניהולו של המורה פייטר קרייט מהולנד, עם הזמן הלך והפך לארגון צעירים וב-1951 הייתה הנהלתו מורכבת מצעירים בלבד. ב-1952 שינה הארגון את שמו לשם הנוכחי. בשנת 1956 התחבר ל-UEA והפך למשמרת הצעירה של הארגון הבוגר. בשנת 1971 שולב המערך הכלכלי של הארגון לגמרי ב-UEA.

ב-1959 התקיים קונגרס הנוער האספרנטיסטי לראשונה במדינה קומוניסטית - בעיר גדנסק שבפולין.

==קישורים חיצוניים==

* 

קטגוריה:אספרנטו
קטגוריה:ארגונים בין-לאומיים לא-ממשלתיים
אוסלו (סרט)

אוסלו (באנגלית: Oslo) הוא סרט טלוויזיה אמריקאי מסוגת דרמה היסטורית ומתח של רשת HBO שעלה בבכורה ב-29 במאי 2021.

העלילה מבוססת על סיפור אמיתי, ומציגה את מאמצם של טריה לארסן ומונה יול להביא לכינון הסכם שלום בין מדינת ישראל לפלסטינים במסגרת הסכמי אוסלו בשנות ה-90. מבוסס גם על המחזה "אוסלו" זוכה פרס הטוני של תסריטאי הסרט.

בישראל, הסרט זמין לצפייה ב-yes וב-HOT HBO. הסרט זכה בישראל לביקורות שליליות ולא מחמיאות לסרט.

== תקציר העלילה ==
בתחילת שנות ה-90, דיפלומטים נורווגים מקדמים משא ומתן קדחתני בין ממשלת ישראל לארגון אש"ף הפלסטיני על מנת לכונן הסכם שלום בין שני הצדדים. מאמצים אלו מובילים להסכמי אוסלו.

== שחקנים ודמויות ==
{| class="wikitable"
|+
!שחקן
!שם הדמות
!אודות הדמות
|-
|אנדרו סקוט
|טריה לארסן
|מנהל מכון פאפו הנורווגי ובעלה של מונה יול.
|-
|רות וילסון
|מונה יול
|דיפלומטית נורווגית, עובדת משרד החוץ הנורווגי ואשתו של לארסן.
|-
|סלים דאו
|אבו עלאא
|שר האוצר של אש"ף.
|-
|וליד זעיתר 
|חסן עספור
|נציג אש"ף במשא ומתן על הסכמי אוסלו וקידום השלום עם ישראל.
|-
|ג'ף וילבוש
|אורי סביר
|מנכ"ל משרד החוץ הישראלי.
|-
|יגאל נאור
|יואל זינגר
|יועץ משפטי במשרד החוץ הישראלי.
|-
|דב גליקמן
|יאיר הירשפלד
|בסרט מוצג כפרופסור לכלכלה (במציאות היה היסטוריון). חלק ממשלחת המשא ומתן הישראלית.
|-
|איציק כהן
|יוסי ביילין
|סגן שר החוץ הישראלי.
|-
|קארל דורבי 
|יוהאן יורגן הולסט
|שר החוץ הנורווגי.
|-
|טוביאס זיליאקוס 
|יאן אגלנד 
|סגן שר החוץ הנורווגי.
|-
|ששון גבאי
|שמעון פרס
|שר החוץ הישראלי.
|}

== הפקה ==
באפריל 2017, דווח באתר האינטרנט "The Hollywood Reporter" כי המפיק מארק פלאט מפתח עיבוד קולנועי למחזה "אוסלו" של ג'יי. טי. רוג'רס. במאי התיאטרון ברטלט שר נשכר לפרויקט זה על מנת לביים את העיבוד, בעוד המחזאי רוג'רס כתב את התסריט. שלוש שנים אחר כך, בנובמבר 2020, הוכרז על ידי רשת הטלוויזיה "HBO" כי היא החלה בשלב הצילומים לסרט זה, על מנת לשדרו בערוץ הטלוויזיה שלה במהלך 2021. לדברי רוג'רס, הסרט יכלול פרטים שהושמטו או נגנזו מהמחזה.

== קישורים חיצוניים ==

=== ביקורות ===
* 
* יעל שוב. [https://timeout.co.il/%D7%90%D7%95%D7%A1%D7%9C%D7%95-%D7%91%D7%99%D7%A7%D7%95%D7%A8%D7%AA/ פושעי "אוסלו" לדין: בתיאטרון זה עבד, בקולנוע הרבה פחות]. טיימאאוט. 31 במאי 2021
* 

== הערות שוליים ==

קטגוריה:סרטי 2021
קטגוריה:סרטים באנגלית
קטגוריה:סרטים על הסכסוך הישראלי-פלסטיני
קטגוריה:סרטי דרמה היסטורית
קטגוריה:HBO
קטגוריה:הסכמי אוסלו בתרבות
קטגוריה:סרטי טלוויזיה אמריקאיים
בסבוסה (שיר)

"בסבוסה" (ידוע גם כ"בסבוסה די") הוא פזמון שכתב דני שושן ללחן עממי וידוע בביצוע של מייק שריף.

== רקע ==
הגרסה המקורית ל"בסבוסה" היא השיר המצרי "סיתו" (ستو)<ref></ref> של הזמר המצרי אחמד עדוויה (אנ').

את השיר הקליט לראשונה דודו יסמין לאלבום שהוציא בשנת 1990, ולאחר מכן ביצע אותו הזמר מאיר לוי, אך הוא לא זכה להצלחה רבה. במקור היה זה שיר אהבה לבסבוסה, קינוח ערבי מסורתי. כאשר נחשף יהודה קיסר, שניהל את הילד מייק שריף, לשיר כשביצע אותו מאיר לוי באירוע, הוא הביא לשריף את השיר, שינה בו קלות את הטקסט, וכך הפך השיר לעוסק בנושאים של בינו לבינה. במקור היה הטקסט "סוכר, יא סוכר, בסבוסה, הדבש שלך מה לי עשה", והוא שונה ל"אבא שלך מה לי עשה". השיר בביצועו של שריף הוקלט בשנת 1992.

על השיר סיפר יהודה קיסר: "השיר 'בסבוסה' בכלל נכתב על עוגיה עיראקית מלאה בדבש, כמו הבקלאווה שאנחנו מכירים[...] השיר דיבר על בן אדם שהתאהב בעוגיה עיראקית טעימה, שהשם שלה הגיע מלשון בוסה, שבערבית זה נשיקה מתוקה. אבל המילים השתנו כי הבנתי שאין סיכוי ששיר על עוגיה יצליח".

שריף הקליט את "בסבוסה" באלבומו הראשון, והשיר מוכר בביצועו.

== קישורים חיצוניים ==
* 
* 
* [https://www.nli.org.il/he/items/NNL_MUSIC_AL990041185940205171/NLI לדף השיר] באתר הספרייה הלאומית

== הערות שוליים ==

קטגוריה:שירי 1990
קטגוריה:סינגלים מ-1990
קטגוריה:סינגלים מ-1992
קטגוריה:שירים בעברית
קטגוריה:שירים שנכתבו על ידי דני שושן
הסליק במשמר השרון

250px
250px
הסליק במשמר השרון היה סליק של ארגון ההגנה והיווה את הסליק המרכזי של קיבוץ משמר השרון שבעמק חפר. הסליק נבנה מתחת לרפת של הקיבוץ ולאחר קום המדינה הוגדר כאתר מורשת, שופץ ונפתח לסיורים.

== רקע ==
הקיבוץ הוקם ב-1933 ובשנים הראשונות נשמר הנשק של הקיבוץ בסליקים פשוטים אולם לאחר מספר שנים הוחלט בארגון ההגנה לבנות במקום סליק מוגן יותר.

== ההיסטוריה של הסליק ==
האחראי על הקמת הסליק שמונה מטעם "ההגנה" היה צבי בן יעקב מאביחיל. העבודה עצמה נמסרה למומחה הקמת הסליקים ירחמיאל עציון (צסיס) מירושלים.

האתר שנבחר לבניית הסליק היה מבנה הגמילה של העגלים שנבנה בצמוד לרפת. סיפור הכיסוי לחפירת הבור של הסליק היה הכנת מקום למכל דלק.

בניית הסליק החלה ב-1940. ירחמיאל הביא את הפועלים שלו מירושלים וכדי שלא ידעו לאן הגיעו הוא הוביל אותם מירושלים כשעיניהם מכוסות. עם סיום החפירה נוצק בטון בקירות ובתקרה ועל פני השטח נבנה המנגנון שמאפשר כניסה לסליק. מנגנון זה הוסתר באחת משקתות ההשקיה של העגלים שהותקנה מעל פיר הירידה לסליק. מנגנון זה איפשר להפוך את השוקת באופן אנכי ובכך לחשוף את פתח הכניסה.

עם סיום הבנייה מונו לסליק 2 מחסנאי נשק מבין חברי הקיבוץ והוא שימש את חברי הקיבוץ וההגנה לפעילות ביטחונית. במהלך השבת השחורה ב-1946 ערכו הבריטים חיפוש בקיבוץ אך לא גילו את הסליק המרכזי. בעקבות אותה שבת הוצא הנשק מהסליק והוטמן בפרדסים מחוץ לקיבוץ.

לאחר מלחמת העצמאות הפך הסליק לאתר מורשת מטעם המועצה לשימור אתרי מורשת בישראל וניתן להזמין סיור במקום.

== לקריאה נוספת ==
* ד"ר רפי קיטרון, ארץ ישראל הנסתרת - סיפורם של הסליקים ותולדותיהם, הוצאת אריאל, 2010, עמוד 143

== קישורים חיצוניים ==

* פנחס לוויתן, [https://www.youtube.com/watch?v=4gPenhM2A9A&feature=share&fbclid=IwAR3-JhJ8v9qnTrL6YkdF9bpH8p9UjljyGjDrnI9VeEYuCLP4w06HjNvnDH8 הסליק במשמר השרון], באתר יוטיוב, 29 ביולי 2011
* ברוריה קויתי (מנהלת מרכז התיעוד במועצה), [https://web.archive.org/web/20201127161530/https://www.hefer.org.il/page_62818 הארכיונים של עמק חפר נפתחים והסליקים נחשפים] באתר "המועצה האזורית עמק חפר" (אורכב)
* [https://www.mhash.org.il/?p=122 הסליק במשמר השרון], באתר הקיבוץ 
* [https://www.streetsigns.co.il/signDetails.asp?s=2212&lng=2 הסליק במשמר השרון], באתר "שלטי רחובות"
* , 29 ביולי 2011

== הערות שוליים ==

משמר השרון
סליק
קטגוריה:אתרי מורשת במחוז מרכז
קנט (וושינגטון)

קנט (באנגלית: Kent) היא העיר השישית בגודלה במדינת וושינגטון שבארצות הברית הממוקמת במחוז קינג. נכון לשנת 2019, אוכלוסיית העיר משוערת בכ-132,000 תושבים.

מבחינה כלכלית, המעסיקים המרכזיים ביותר בעיר הם אמזון, אלסקה איירליינס, בואינג (אשר הקימה מפעל משמעותי בעיר בשנת 1964) ובלו אוריג'ין.בעיר ישנה גם תעשיית פלדה ומתכות משמעותית. שהחלה לפעול בתחילת המאה ה-20.

== היסטוריה ==
ההתיישבות האירופאית החלה בקנט בשנות ה-50 של המאה ה-19. בשנת 1870 כבר גרו בעיר כ-277 תושבים. בעשורים שלאחר מכן החקלאות והכלכלה המקומיות התחזקו משמעותית וההתיישבות נהפכה אט-אט למרכז כלכלי בפני עצמו. קנט הוכרזה כעיר בשנת 1890, והיא העיר השנייה שהוקמה במחוז לאחר סיאטל. צמיחה משמעותית נוספת חלה לאחר מלחמת העולם השנייה, ועם תחילת פעילות בואינג בשנת 1964.

== ערים תאומות ==
* 

== קישורים חיצוניים ==

* 

קטגוריה:מדינת וושינגטון: ערים
קטגוריה:יישובים שהוקמו ב-1890
קרולטון

קרולטון (באנגלית: Carrollton) היא העיר ה-23 בגודלה בטקסס שבארצות הברית המהווה למעשה פרבר של דאלאס. נכון לשנת 2019, אוכלוסיית העיר משוערת בכ-139,000 תושבים.

== היסטוריה ==
ההתיישבות באזור החלה בשנת 1842. עד סוף שנות ה-70 של המאה ה-19 הכלכלה התבססה בעיקר על חקלאות, אבל בתקופה זו קרולטון הפכה להיות תעשייתית יותר, דבר אשר התחזק עם בניית הרכבת באזור בשנת 1880.

אוכלוסיית העיר צמחה באופן משמעותי ביותר לאחר מלחמת העולם השנייה.

== קישורים חיצוניים ==

* 

קטגוריה:טקסס: ערים
קטגוריה:יישובים שהוקמו ב-1842
ראונד רוק

ראונד רוק (באנגלית: Round Rock) היא עיר בטקסס שבארצות הברית. נכון לשנת 2019, אוכלוסיית העיר משוערת בכ-133,000 תושבים.

מבחינה פוליטית, העיר מנוהלת על ידי מועצה בת שבעה חברים הנבחרים על ידי כלל תושבי העיר.

== היסטוריה ==
ההתיישבות באזור החלה כ-9,000 שנים לפני הספירה, עוד בסוף עידן הפליסטוקן.

במהלך המאה ה-18 עוד התגוררו בסביבה כאינדיאנים רבים. ההתיישבות האירופאית עצמה החלה בשנת 1851. בעשרות השנים שלאחר מכן אזור התעשר מאוד כתוצאה מגידול כותנה. לאחר מלחמת האזרחים האמריקנית התיישבו בעיירה רבים מיוצאי צבא הקונפדרציה.

==קישורים חיצוניים==

* 

קטגוריה:טקסס: ערים
קטגוריה:יישובים שהוקמו ב-1851
גבעת אינקלוז'ן

גבעת אינקלוז'ן (באנגלית: Inclusion Hill) היא גבעה על האי רוס, שבאנטארקטיקה.

הגבעה היא חרוט געשי, בעל צורה חרוטית, שמורדותיה תלולים.

גובהה של הגבעה 335 מטרים מעל פני הים.

הגבעה ממוקמת בין חוף מקדונלד לבין הר בירד.

בחלקו העליון של החרוט מצוי סלע טרכיט, ואילו דפנות החרוט כוללות אבני בזלת.

== היסטוריה ==
=== גילוי ומיפוי הגבעה ===

הגבעה נחקרה על ידי משלחת הסקר הגאולוגי האנטארקטי של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1958–1959).

הגאולוגים של משלחת חקר כף בירד, מטעם משלחת הסקר הגאולוגי האנטארקטי של ניו זילנד, הקימו בראש הגבעה גל אבנים.

=== מקור השם ===

שמה של הגבעה ניתן לה על ידי הגאולוגים של משלחת חקר כף בירד, מטעם משלחת הסקר הגאולוגי של ניו זילנד.

שמה של הגבעה תיאורי.

הגבעה נקראת על שם הסלעים המרכיבים אותה - דפנות הגבעה כוללות סלעי בזלת, ומכאן שמה - "אינקלוז'ן" באנגלית משמעו "כולל".

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:7278 גבעת אינקלוז'ן] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20969 גבעת אינקלוז'ן] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=6876&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעת אינקלוז'ן] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/inclusion_hill מחשבון מרחקים - המרחק מגבעת אינקלוז'ן לאתרים סמוכים]

== הערות שוליים ==

אינקלוז'ן
הבחירות הכלליות בבריטניה 1841

הבחירות הכלליות בבריטניה 1841 התרחשו בתאריכים 29 ביוני–22 ביולי 1841. בבחירות אלו ניצח רוברט פיל מן המפלגה השמרנית את ראש הממשלה המכהן ויליאם לם מהמפלגה הוויגית. בתקופה זו מעט מן התושבים היו רשאים להצביע ואכן עשו זאת - אחזו ההצבעה עבד על 3.1% בלבד.

בחירות אלו התקיימו לאחר שהפרלמנט פוזר בעקבות אי אישור התקציב והצבעת אי אמון בממשלה הוויגית בתחילת יוני. בסופו של דבר, המלכה ויקטוריה היא זו שפיזרה את הפרלמנט ב-22 ביוני.

== תוצאות ==
{| class="wikitable"
|+
!מפלגה
!מנהיג
!מושבים
!קולות
!אחוז מן הקולות
|-
|המפלגה השמרנית
|רוברט פיל
|367
|306,314
|51.62
|-
|המפלגה הוויגית
|ויליאם לם
|271
|273,902
|46.2%
|-
|המפלגה האירית
|דניאל או'קונל
|20
|12,537
|2.1%
|}

== קישורים חיצוניים ==

1841
קטגוריה:1841
הר דאגלס (ארץ מרי בירד)

הר דאגלס (באנגלית: Mount Douglass) הוא הר מכוסה קרח ברכסי פורד, בארץ מרי בירד, שבאנטארקטיקה.

ההר ממוקם 15 קילומטרים מזרחית - דרום-מזרחית להר וודוורד.

ההר ממוקם לגדתו הדרומית של קרחון בויד.

גובהו של ההר 393 מטרים מעל פני הים; הר דאגלס הוא ההר ה-5,304 בגובהו באנטארקטיקה.

== היסטוריה ==
=== גילוי ומיפוי ההר ===

ההר התגלה מהאוויר, בשנת 1934, באחת הטיסות שנערכו על ידי משלחת בירד לחקר אנטארקטיקה.

=== מקור השם ===

ההר נקרא על שמו של מלקולם סי. דאגלס (Malcolm C. Douglass), שהיה נהג של מזחלות כלבים, בבסיס וסט (West Base), של השירות האנטארקטי של ארצות הברית (אשר חקר את אנטארקטיקה בין השנים 1939–1941).

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4029 הר דארלס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=3822&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר דאגלס] באתר הגאזט האנטארקטי המשווה SCAR של ממשלת אוסטרליה
* [https://www.geographic.org/geographic_names/antname.php?uni=4029&fid=antgeo_107 תצלום לוויין של אזור הר דאגלס]

== הערות שוליים ==

דאגלס
הבחירות הכלליות בבריטניה 1847

הבחירות הכלליות בבריטניה 1847 התרחשו בתאריכים 29 ביולי–26 באוגוסט 1847. בבחירות אלו ניצח ג'ון ראסל מן המפלגה הוויגית את אדוארד סמית-סטנלי מן המפלגה השמרנית. למעשה המפלגה השמרנית כמעט וקיבלה את רוב המושבים בפרלמנט, למרות שרוב המצביעים הצביעו למפלגה הוויגית שקיבל פחות מושבים. בבחירות אלו התחזקה גם המפלגה האירית בהנהגת דניאל או'קונל.

בבחירות אלו נבחר לפרלמנט היהודי הראשון בתולדות בריטניה - ליונל דה רוטשילד. חרי הפרלמנט נדרשו להישבע על האמונה הנוצרית, מה שמנע למעש מרוטשילד לכהן בתפקידו עד שנת 1858.

== תוצאות ==
{| class="wikitable"
|+
!מפלגה
!מנהיג
!מושבים
!קולות
!אחוז מן הקולות
|-
|המפלגה השמרנית
|אדוארד סמית-סטנלי
|367
|205,481
|42.6%
|-
|המפלגה הוויגית
|ג'ון ראסל
|271
|259,311
|53.8%
|-
|המפלגה האירית
|דניאל או'קונל
|36
|14,128
|2.9%
|-
|התנועה הצ'רטיסטית
|
|1
|2,848
|0.59%
|-
|אחרים
|
|2
|661
|0.3%
|}

1847
קטגוריה:1847
הבחירות הכלליות בבריטניה 1852

הבחירות הכלליות בבריטניה 1852 התרחשו בתאריכים 7 ביולי–31 ביולי 1852. בבחירות אלו ניצח אדוארד סמית-סטנלי מן המפלגה השמרנית את ראש הממשלה המכהן ג'ון ראסל מן המפלגה הוויגית. זוהי הייתה הפעם השנייה ברצף שסמית-סטנלי וראסל התחרו זה מול זה בבחירות. מערכת בחירות זו נחשבת למשמעותית במיוחד בהיסטוריה הפוליטית של בריטניה, שבה המפלגה השמרנית הפכה למפלגת אצולה כפרית, והפלגה הוויגית (הליברלית יותר) הפכה למייצגת הבורגנות העירונית. אלו גם היו אחת מן מערכות הבחירות הצמודות ביותר בתולדות המדינה, כאשר ההפרש בין המפלגות היו מושבים בודדים. תקופה זו חלה בצילו של מחלוקות רבות אודות התקציב וחוקי הדגן.

כמו בבחירות הקודמות, המפלגה הוויגית קיבלה את רוב הקולות, אך המפלגה השמרנית היא זו שקיבלה את רוב המושבים בפרלמנט. לאחר הבחירות סמית-סטנלי השמרן נתקל בקשיים להרכיב ממשלה בעקבות פיצולים ופילוגים במפלגתו. בסופו של דבר הממשלה השמרנית נפלה בדצמבר 1852, ואת סמית-סטנלי ירש ג'ורג' המילטון-גורדון. ממשלה זו גם קרסה בשנת 1855 בעקבות המעורבות הבריטית במלחמת קרים.

== תוצאות ==
{| class="wikitable"
|+
!מפלגה
!מנהיג
!מושבים
!קולות
!אחוז מן הקולות
|-
|המפלגה השמרנית
|אדוארד סמית-סטנלי
|330
|311,481
|41.9%
|-
|המפלגה הוויגית
|ג'ון ראסל
|324
|430,882
|53.8%
|-
|}

1852
קטגוריה:1852
Christmas Without You

"Christmas Without You" (בעברית: חג המולד בלעדיך) הוא סינגל, שהוקלט על ידי הזמרת האמריקאית אווה מקס. השיר יצא לאור ב-15 באוקטובר 2020, על ידי חברת התקליטים אטלנטיק רקורדס.

==ביקורות==
רדיו ABC ציין כי "Christmas Without You" הוא שיר חג קופצני, אופטימי ורטרו.<ref></ref> ג'רט פרנקלין כתב מ-Nashville Music Reviews, הצהיר כי "השירה של מקס באה לידי ביטוי בשיר ובסופו של דבר, מגיעה לשיאה כשהיא שורקת כמו מריה קארי".<ref></ref> השיר יצא לכבוד חג המולד ומכאן שמו והעטיפה שלו, שמעוצבת בסגנון מקל סבא.

הכתב מייק ווס מ-Idolator, כינה את השיר "המנון חגיגי וטוב" עם "פזמון טוב". הוא המשיך ואמר שזה אחד "ההמנונים המודרניים הטובים ביותר לחג המולד".

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |מדינה
! scope="col" |תאריך יציאה
! scope="col" |פורמט
! scope="col" |חברת תקליטים
! scope="col" |<abbr>מקור</abbr>
|-
!עולם
|15 באוקטובר 2020
|הזרמת מוזיקה • הורדה דיגיטלית
| rowspan="2" |אטלנטיק רקורדס
|<ref></ref>
|-
!בריטניה
|5 בדצמבר 2020
|מוזיקה עכשווית למבוגרים
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אווה מקס
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים שנכתבו על ידי סירקט
קטגוריה:שירים שהופקו על ידי סירקט
קטגוריה:שירי חג המולד
קטגוריה:סינגלים בהוצאת אטלנטיק רקורדס
הבחירות הכלליות בבריטניה 1857

הבחירות הכלליות בבריטניה 1857 התרחשו בתאריכים 27 במרץ–24 באפריל 1857. בבחירות אלו ניצח הנרי טמפל מן המפלגה הוויגית את אדוארד סמית-סטנלי מן המפלגה השמרנית. בחירות אלו נערכו לאחר אי אמון פרלמנטרי וציבורי בממשלה לאור המעורבות במלחמת האופיום השנייה. טמפל, בן 72 בהיבחרו, היה האדם המבוגר ביותר עד היום (2024) שזכה בבחירות ראשונות

== תוצאות ==
{| class="wikitable"
|+
!מפלגה
!מנהיג
!מושבים
!קולות
!אחוז מן הקולות
|-
|המפלגה השמרנית
|אדוארד סמית-סטנלי
|264
|239,712
|33.5%
|-
|המפלגה הוויגית
|הנרי טמפל
|377
|464,127
|64.8%
|-
|}

1857
קטגוריה:1857
הבחירות הכלליות בבריטניה 1859

הבחירות הכלליות בבריטניה 1859 התרחשו בתאריכים 28 באפריל–18 במאי 1859. בבחירות אלו ניצח הנרי טמפל מן המפלגה הליברלית את ראש ממשלת המיעוט אדוארד סמית-סטנלי מן המפלגה השמרנית. בחירות אלו היו הראשונות שבהן שהתמודדה המפלגה הליברלית, והאחרונות שבהן התמודדה התנועה הצ'רטיסטית לפני שפורקה. נכון לשנת 2020, מדובר בבחירות האחרונות בהן השמרנים זכו במרבית המושבים בוויילס, וכן היו הפעם האחרונה עד כה בה קיבלה המפלגה השמרנית פחות משליש מהקולות באנגליה.

== תוצאות ==
{| class="wikitable"
|+
!מפלגה
!מנהיג
!מושבים
!קולות
!אחוז מן הקולות
|-
|המפלגה השמרנית
|אדוארד סמית-סטנלי
|298
|193,232
|34.2%
|-
|המפלגה הליברלית
|הנרי טמפל
|356
|372,117
|65.8%
|-
|}

==קישורים חיצוניים==

1859
קטגוריה:1859
הבחירות הכלליות בבריטניה 1865

הבחירות הכלליות בבריטניה 1865 התרחשו בתאריכים 11 ביולי–24 ביולי 1865. בבחירות אלו ניצח הנרי טמפל מן המפלגה הליברלית את אדוארד סמית-סטנלי מן המפלגה השמרנית. טמפל נפטר באוקטובר 1865, והחליף אותו בתפקיד ג'ון ראסל שהתפטר בשנת 1866. בכך למעשה נסללה הדרך לממשלתו השמרנית של בנג'מין דיזראלי.

היו אלה הבחירות הכלליות האחרונות בבריטניה עד שנת 2019 בה מפלגה הגדילה את רובה לאחר שהוחזרה לתפקיד בבחירות הקודמות ברוב מופחת

== תוצאות ==
{| class="wikitable"
|+
!מפלגה
!מנהיג
!מושבים
!קולות
!אחוז מן הקולות
|-
|המפלגה השמרנית
|אדוארד סמית-סטנלי
|289
|346,035
|40.5%
|-
|המפלגה הליברלית
|הנרי טמפל
|369
|508,821
|59.5%
|-
|}

==קישורים חיצוניים==

1865
קטגוריה:1865
קאחה הישיר

קאחה הישיר (ברוסית: Непосредственно Каха) הוא סרט קומדיה רוסי שביים ויקטור שמירוב. הקרנת הבכורה התקיימה ב-12 בנובמבר 2020 בכל בתי הקולנוע הפתוחים ברוסיה, קזחסטן ובלארוס. הקרנת הבכורה של הסרט נקבעה תחילה ל-1 באפריל 2020, אך עקב מגפת הקורונה ברוסיה היא נדחתה ל-12 בנובמבר 2020. הסרט הפך לשובר הקופות הרוסי הראשון לאחר פרוץ המגפה, כשהרוויח למעלה מ-500 מיליון רובל.<ref></ref>

== עלילה ==
קאחה מתאהב בסופיה היפה, אך על מנת להתקרב לליבה, הוא צריך לעקוף את רכב ה-BMW החדיש של רוסלן באמצעות הגרוטאה שלו ולשכוח מידידותו עם סרגו.

== שחקנים ודמויות ==

== קישורים חיצוניים ==

== הערות שוליים ==

קטגוריה:סרטים שיציאתם נדחתה בעקבות מגפת הקורונה
קטגוריה:סרטים ברוסית
קטגוריה:סרטי 2020
קטגוריה:סרטי קומדיה רוסיים
קטגוריה:סרטי קומדיה רומנטית
הבחירות הכלליות בבריטניה 1868

הבחירות הכלליות בבריטניה 1868 התרחשו בתאריכים 17 בנובמבר–7 בדצמבר 1868. בבחירות אלו ניצח ויליאם גלאדסטון מן המפלגה הליברלית את בנג'מין דיזראלי מן המפלגה השמרנית. היו אלה הבחירות הראשונות בבריטניה שבהן הצביעו יותר ממיליון איש- כמעט פי 3 מהבחירות הקודמות בשנת 1865. היו אלה הבחירות האחרונות שבהן כל מושבי הפרלמנט אוישו על ידי נציגי שתי מפלגות בלבד.

== תוצאות ==
{| class="wikitable"
|+
!מפלגה
!מנהיג
!מושבים
!קולות
!אחוז מן הקולות
|-
|המפלגה השמרנית
|בנג'מין דיזראלי
|271
|903,318
|38.7%
|-
|המפלגה הליברלית
|ויליאם גלאדסטון
|387
|508,821
|61.2%
|-
|}

==קישורים חיצוניים==

1868
קטגוריה:1868
הבחירות הכלליות בבריטניה 1874

הבחירות הכלליות בבריטניה 1874 התרחשו בתאריכים 31 בינואר–17 בפברואר 1874. בבחירות אלו ניצח בנג'מין דיזראלי מן המפלגה השמרנית את ראש הממשלה המכהן ויליאם גלאדסטון מן המפלגה הליברלית. אמנם המפלגה השמרנית קיבלה את רוב מושבי הפרלמנט, המפלגה הליברלית היא זו שקיבלה את רוב קולות המצביעים (לאחר שעשרות מועמדים שמרניים זכו במחוזותיהם ללא התנגדות). זה היה הניצחון השמרני הראשון בבחירות כלליות מאז 1841. בבחירות אלו המפלגה הליברלית התרסקה ואיבדה כמעט 150 ממושביה, ולראשונה מזה שנים, מפלגה אירית נכנסה לפרלמנט. אלו היו גם הבחירות הראשונות שבהן ההצבעה הייתה חשאית. זוהי גם הייתה הפעם האחרונה שמפלגה הובסה למרות שקיבלה כ"כ אחוזים בהצבעה העממית.

בבחירות נבחרו 652 חברי פרלמנט, 6 פחות מאשר בבחירות הקודמות. בעקבות טענות על שחיתות בוטלו כ-6 מחוזות בחירה.

== תוצאות ==
{| class="wikitable"
|+
!מפלגה
!מנהיג
!מושבים
!קולות
!אחוז מן הקולות
|-
|המפלגה השמרנית
|בנג'מין דיזראלי
|350
|1,091,708
|44.3%
|-
|המפלגה הליברלית
|ויליאם גלאדסטון
|242
|1,281,159
|52%
|-
|המפלגה האירית
|
|60
|90,234
|3.66%
|-
|}

==קישורים חיצוניים==

1874
קטגוריה:1874
הבחירות הכלליות בבריטניה 1885

הבחירות הכלליות בבריטניה 1885 התרחשו בתאריכים 24 בנובמבר–18 בדצמבר 1885. בבחירות אלו ניצח ויליאם גלאדסטון מן המפלגה הליברלית את ראש הממשלה המכהן רוברט גסקוין ססיל מן המפלגה השמרנית. המפלגה הליברלית ניסתה להקים ממשלה, אך נכשלה והבחירות הבאות התקיימו כשנה לאחר מכן. 

בבחירות אלו התמודדה לראשונה מפלגה סוציאליסטית, אשר העמידה לבחירה כ-3 מועמדים שלא נבחרו.

== תוצאות ==
{| class="wikitable"
|+
!מפלגה
!מנהיג
!מושבים
!קולות
!אחוז מן הקולות
|-
|המפלגה השמרנית
|רוברט גסקוין ססיל
|247
|1,869,560
|43%
|-
|המפלגה הליברלית
|ויליאם גלאדסטון
|319
|2,071,868
|47.7%
|-
|המפלגה האירית
|צ'ארלס סטיוארט פרנל
|86
|299,178
|6.9%
|-
| colspan="2" |אחרים ועצמאיים
|18
| colspan="2" |
|-
| colspan="2" |סך הכל
|670
|4,347,984
|100%
|-
|}

==קישורים חיצוניים==

1885
קטגוריה:1885
דאגלס סטיוארט

דאגלס סטיוארט (באנגלית: Douglas Stuart; נולד ב-31 במאי 1976) הוא סופר סקוטי-אמריקאי. זוכה פרס מאן בוקר לשנת 2020.

== ביוגרפיה ==
סטיוארט ב[[קלן, בשנת 2021|240x240px]]
סטיוארט נולד בשנת 1976 בסייטהיל שברובע ספרינגבורן בצפון העיר גלאזגו, שבסקוטלנד.<ref name=":0"></ref> הוא בוגר תואר ראשון מהמכללה הסקוטית לטקסטיל ותואר שני מהקולג' המלכותי לאמנות, שבלונדון. סטיוארט היגר לניו יורק בגיל 24 כדי להתחיל בקריירה של עיצוב אופנה. הוא עבד עבור מותגים רבים, בהם קלווין קליין, ראלף לורן, בננה רפובליק וג'ק ספייד.<ref></ref> סטיוארט מחזיק באזרחות כפולה, בריטית ואמריקאית.<ref></ref>

כתביו הופיעו במגזינים "הניו יורקר" ו-"Literary Hub" .

בשנת 2020 זכה בפרס מאן בוקר עבור רומן הביכורים שלו, "Shuggie Bain" .<ref></ref><ref>[https://thebookerprizes.com/books/shuggie-bain-by-douglas-stuart Shuggie Bain]</ref> הרומן מתרחש בגלאזגו של שנות ה-80 של המאה ה-20, ומתחקה אחר אם יחידנית קשת יום ואלכוהוליסטית, המגדלת בגפה את שלושת ילדיה. העלילה מתמקדת בייחוד ביחסיה עם בנה שאגי, במקביל לתיאור תהליכי התבגרותו.

בנוסף, סטיוארט הועמד לרשימת פרס הספרות הלאומית לסיפורת לשנת 2020.<ref></ref> הרומן זכה לסיקור חיובי ברובו, בין השאר באובזרבר,<ref></ref> הניו יורק טיימס,<ref></ref> סקוטמן<ref></ref> ו-"The Times Literary Supplement".<ref></ref>

"שאגי ביין" יצא לאור בעברית בתרגומו של שי סנדיק בהוצאת "לסה" באפריל 2021.

== ביבליוגרפיה חלקית ==
=== בעברית ===
שאגי ביין, מתרגם: שי סנדיק, הוצאת לסה, 2021.

=== באנגלית ===
====רומנים====
<div class="mw-content-ltr">
* 
* Young Mungo: A Novel. New York: Grove Press. 2022. 
</div>
====סיפורים קצרים====
<div class="mw-content-ltr">
* "Found Wanting". The New Yorker. (13 January 2020)
* "The Englishman". The New Yorker. (14 September 2020)
</div>
====מאמרים====
<div class="mw-content-ltr">
* [https://lithub.com/poverty-anxiety-and-gender-in-scottish-working-class-literature/ Poverty, Anxiety, and Gender in Scottish Working-Class] (Literary Hub)
</div>

== קישורים חיצוניים ==

* 

* 
* 

==הערות שוליים==

קטגוריה:סופרים סקוטים
קטגוריה:סופרים אמריקאים
קטגוריה:סופרים להט"בים בריטים
קטגוריה:סופרים להט"בים אמריקאים
קטגוריה:זוכי פרס בוקר
קטגוריה:בריטים שנולדו ב-1976
קטגוריה:אמריקאים שנולדו ב-1976
הבחירות הכלליות בבריטניה 1886

הבחירות הכלליות בבריטניה 1886 התרחשו בתאריכים 1 ביולי–27 ביולי 1886. בבחירות אלו ניצח רוברט גסקוין ססיל מן המפלגה השמרנית את ראש הממשלה המכהן ויליאם גלאדסטון מן המפלגה הליברלית. המפתח למהפך המשמעותי היה שיתוף פעולה בין המפלגה השמרנית לבין גורמים ליברלים ויוניוניסטיים כגון ג'וזף צ'מברלין. ההפסד של הליברלים היווה למעשה סוף לדומיננטיות שלהם בפוליטיקה הבריטית במאה ה-19.

== תוצאות ==
{| class="wikitable"
|+
!מפלגה
!מנהיג
!מושבים
!קולות
!אחוז מן הקולות
|-
|המפלגה השמרנית
|רוברט גסקוין ססיל
|393
|1,417,627
|51.4%
|-
|המפלגה הליברלית
|ויליאם גלאדסטון
|192
|1,244,683
|45.1%
|-
|המפלגה האירית
|צ'ארלס סטיוארט פרנל
|85
|94,050
|3.4%
|-
|}

==קישורים חיצוניים==

1886
קטגוריה:1886
ג'אז סינקלייר

ג'סמין סינקלר סבינו (באנגלית: Jasmine Sinclair Sabino; נולדה ב-22 ביולי 1994), הידועה בשם הבמה ג'אז סינקלייר, היא שחקנית קולנוע וטלוויזיה אמריקאית, הידועה בגילום אנג'לה בסרט הקולנוע "ערים של נייר", כקלואי בסרט האימה "סלנדרמן" ובתפקידה כרוזלינד ווקר בסדרה של נטפליקס "הרפתקאותיה המצמררות של סברינה".

== קריירה ==
בשנת 2013 כיכבה סינקלייר בשני הפרקים של הסדרה התיעודית "כיתת אומן".<ref name="Oct2014TW"></ref><ref></ref>

בשנת 2014 גילמה סינקלייר את תפקיד קים קרסון בפרק אחד של סדרת הטלוויזיה "מהפכה".<ref name="Oct2014Hypable"></ref> היא שיחקה גם בתפקיד טאשה ויליאמס בשלושה פרקים בסדרת הטלוויזיה "Rizzoli & Isles" בהפקת ערוץ TNT.<ref></ref>

בשנת 2015 גילמה סינקלייר את אנג'לה בסרט הדרמה הקומית של ג'ייק שרייר, "ערים של נייר", יחד עם נאט וולף וקארה דלווין. הסרט הוא עיבוד לרומן באותו שם מאת ג'ון גרין, והוקרן לראשונה ב־24 ביולי 2015.<ref></ref>

בשנת 2016, סינקלייר כיכבה בתפקיד אנה, אם פונדקאית, בסרט המותחן "When the Bough Breaks", בבימויו של ג'ון קסאר.<ref name="Dec2014Variety"></ref> הסרט יצא לאקרנים ב־9 בספטמבר 2016.<ref></ref>

בשנת 2017 סינקלייר כיכבה בתפקיד ביאטריס בנט בסדרה הטלוויזיה "יומני הערפד".

סינקלייר גילמה את קלואי בסרט האימה העל טבעי "סלנדרמן", שהוקרן לראשונה בבתי הקולנוע ב-10 באוגוסט 2018.<ref></ref><ref></ref> ב־5 בפברואר 2018 לוהקה סינקלייר לתפקיד רוזלינד ווקר בסדרה של נטפליקס, "הרפתקאותיה המצמררות של סברינה".<ref></ref>

== פילמוגרפיה ==

=== קולנוע ===
{| class="wikitable sortable"
|+
! שנה
! סרט
! תפקיד
! הערות
|-
| 2015
| ערים של נייר
| אנג'לה
|
|-
| 2016
| כשהענף נשבר
| אנה וולש
|
|-
| 2017
| אמהות בהפרעה
| אוליביה
|
|-
| 2018
| סלנדרמן
| קלואי
|
|-
| 2022
| Please Baby Please
|
|
|}

=== טלוויזיה ===
{| class="wikitable sortable"
|+
! שנה
! סדרה
! תפקיד
! הערות
|-
| 2014
| מהפכה
| קים קרסון
| פרק: "Exposition Boulevard"
|-
| 2014
| ריזולי ואיילס
| טאשה ויליאמס
| 3 פרקים
|-
| 2016–2019
| Easy
| אמבר
| 3 פרקים
|-
| 2017
| יומני הערפד
| ביאטריס בנט
| 2 פרקים
|-
| 2020-2018
| הרפתקאותיה המצמררות של סברינה
| רוזלינד ווקר
| תפקיד ראשי (4 חלקים); 36 פרקים
|-
| 2023
| דור ה-V
| מארי מורו
| סדרת טלוויזיה עתידית של אמזון פריים וידאו
|}

== פרסים ומועמדויות ==
{| class="wikitable"
! שנה
! פרס
! קטגוריה
! פרויקט
! תוצאה
!מקור
|-
! 2019
! פרס פטל הזהב
| שחקנית המשנה הגרועה ביותר
| סלנדרמן
| 
|
|-
!2024
!פרס ג'ות'הם לטלוויזיה
|ההופעה הטובה ביותר בסדרה קומית
|דור ה-V
|
|<ref></ref>
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
אוסקר מול

אוסקר מול (בגרמנית: Oskar Moll; 21 ביולי 1875 – 19 באוגוסט 1947) היה צייר גרמני, חבר הזצסיון הברלינאי. ידוע בעיקר בזכות נופיו, דיוקנאותיו ותמונות טבע דוממות מעט מופשטות.<ref>Siegfried Salzmann (1994), "Moll, Oskar", Neue Deutsche Biographie (NDB) (in German), 17, Berlin: Duncker & Humblot, pp. 739–740</ref>

==קורות חיים==
בתחילה למד ביולוגיה בשווייץ, אך גם לימד את עצמו לצייר והחליט להמשיך באמנות כקריירה. לאחר ששהה זמן מה במינכן, נסע לברלין, שם הפך לעוזר בסטודיו של לוביס קורינת. בשנת 1906 התחתן עם הפסלת והציירת מרגרטה הפנר. בשנה שלאחר מכן הם נסעו לפריז, שם הכיר את אנרי מאטיס. הוא, אשתו מרגרטה וחברם הנס פורמן השתתפו ביצירת האקדמיה של מאטיס קצרת הימים. במהלך המלחמה הוא חי בברלין והיה בין הראשונים בקבוצת נובמבר. הוא היה גם חבר בזצסיון הברלינאי.
אוסקר מול, הבית של תרזה קרונס בדובלינג

בשנת 1918 הוא הפך לפרופסור באקדמיה הממלכתית לאומנויות ומלאכות ברסלאו. הוא ירש את אוגוסט אנדל כמנהל בשנת 1925 וכיהן עד לסגירתו בשנת 1932, בעקבות גזירות החירום שהוציא היינריך ברונינג.

לאחר מכן עבר ל אקדמיה לאמנות, אך היה שם רק שנה אחת כאשר הושמץ וסולק בשל היותו אמן של "אמנות מנוונת". [1] תערוכה מתוכננת של עבודותיו נסגרה על ידי הממשלה הנאצית בשנת 1935. שנתיים לאחר מכן הוחרמו שלושים וחמש מעבודותיו והוצגו בתערוכת האמנות המנוונת שארגן משרד התעמולה במינכן ב 1937.<ref></ref>

בשנת 1936 הוא ומרגרטה הפכו מתבודדים בברלין. ביתם והסטודיו, יחד עם ציורים רבים, חלקם של מאטיס ופיקאסו, נהרסו במהלך הפצצה אווירית בשנת 1943. הם ניסו למצוא מקלט בעיר הולדתו, אך נאלצו לחזור לברלין בשנת 1945 כאשר הצבא האדום כבש את האזור הזה.

הוא נפטר בברלין ב 1947

== גלריה ==

<gallery mode="packed" heights="180">
File:Oskar Moll Felsen am Bach.jpg|סלעים
File:Oskar Moll Cat with House Plant.jpg|חתול ועציץ
File:SÜDLICHE LANDSCHAFT MIT INDUSTRIE .PNG|נוף דרומי עם מפעל
File:Oskar-Moll-Akt-mit-Faecher-im-Gruenen.jpg|עירום עם מניפה
File:Oskar Moll Brigitte mit rotem Kleid 1934.jpg|ביתו ברי'גיט באדום
File:Oskar Moll Landscape with Windmill.jpg | נוף עם טחנת רוח
File:Oskar Moll Two Women by a River.jpg | נשים ליד הנהר
File:Oskar-Moll-Sonnenblumen-mit-Fenster.jpg | חמניות ליד החלון
File:Oskar-Moll-Mountain-Landscape.jpg | נוף הררי
</gallery>

==קישורים חיצוניים==

== הערות שוליים ==

קטגוריה:חברי הזצסיון הברלינאי
קטגוריה:ציירים גרמנים
קטגוריה:גרמנים שנולדו ב-1875
קטגוריה:גרמנים שנפטרו ב-1947
סלומון גארף

סלומון גארף (6 בדצמבר 1879, אמסטרדם – 27 באוגוסט 1943, אושוויץ) היה צייר ואמן גרפי יהודי-הולנדי, אשר היה ידוע בציור דיוקנאות וטבע דומם.

==קורות חיים==
נולד למשפחה של סוחרי יהלומים ואביו עבד כסוכן מניות.<ref name="V">[http://vvnk.nl/index.php?page=kunstenaars_fabrieken&lijst=&keuze=46&link= Brief biography] @ VVNK 1900.</ref> במקום להיכנס לעסקי המשפחה, הוא בחר בקריירה באמנות, ולמד במכון לאמנויות יישומיות (1892–1895), בית הספר הממלכתי הרגיל לאמנויות יישומיות, ובאקדמיה המלכותית לאמנויות יפות , שם למד אצל אוגוסט אלבה וניקולאס ואן דר ואי . בשנת 1904 הוא היה מועמד לפרס רומא על הציור בנושא "הנביא אלישע מקים לתחייה את בן האישה השונמית" או "הקמתו לתחייה של בן האישה השונמית" , אך הפרס הוענק לצייר יאן סלויטרס.

לאחר סיום לימודיו עבר למושבת האמנים בלארן והתחתן שם כעבור שנתיים. בשנת 1914 הוא זכה בפרס וילינק ואן קולן על ציור הסטודיו שלו. באותה שנה הוא ומשפחתו חזרו לאמסטרדם. בלארן הוא התמקד בציור חללי פנים טבעיים ודומם. לאחר שהתבסס באמסטרדם, צייר בעיקר דיוקנאות של נשים לבושות באלגנטיות. אשתו נפטרה בשנת 1928, והוא מעולם לא נישא בשנית.<ref name="J">[http://www.communityjoodsmonument.nl/person/188277/nl Biographical notes] @ Joods Monument</ref> הוא היה חבר ב-Arti et Amicitiae ובשנת 1933 הוענק לו מדליית הזהב מטעם המלכה וילהלמינה.

בשנת 1938 הוא היה חבר בוועד המנהל של ארטי, אך גורש מהארגון בשנת 1941, בהוראת פיקוד הכיבוש הנאצי. לאחר מכן הוא החל להיות פעיל במחתרת ההולנדית, ועזר לזייף תעודות זהות. ב־6 באוגוסט 1943 הוא נעצר וגורש לאושוויץ, דרך מחנה המעבר וסטרבורק, ושם נרצח. תלמידיו הצליחו לשמור את תכולת הסטודיו שלו לפני שהוחרם על ידי השלטונות.

== ציורים נבחרים ==
<gallery perrow="4" caption="אישה מפדרת את פניה">
קובץ:Garf-Beethoven.jpg
קובץ:Salomon Garf - Frauenakt.jpg
קובץ:Salomon Garf, Stilleven met glazen en fruit op een witte schotel.jpg
קובץ:Salomon Garf (Self Portrait).png
</gallery>

==קישורים חיצוניים==

== הערות שוליים ==

קטגוריה:פרטיזנים יהודים מהולנד
קטגוריה:חברי המחתרת ההולנדית
קטגוריה:אמסטרדם: אישים
קטגוריה:ציירים יהודים הולנדים
קטגוריה:ציירים שנספו במחנה ההשמדה אושוויץ
קטגוריה:ציירי דיוקנאות
קטגוריה:הולנדים שנולדו ב-1879
קטגוריה:הולנדים שנפטרו ב-1943
מקס סלפוגט

מקס סלפוגט (בגרמנית: Max Slevogt; 8 באוקטובר 1868 – 20 בספטמבר 1932) היה צייר ומאייר אימפרסיוניסטי גרמני, הידוע בעיקר בנופיו. הוא היה, יחד עם לוביס קורינת ומקס ליברמן, אחד הנציגים המובילים בגרמניה של ציור ישיר מהטבע.<ref></ref> חבר הזצסיון הברלינאי.

==קורות חיים==
הוא נולד בלנדשוט, גרמניה, בשנת 1868. בין השנים 1885–1889 למד באקדמיה של מינכן, וציוריו המוקדמים כהים, וממחישים את הסגנון הרווח במינכן. בשנת 1889 ביקר סלפוגט בפריז, שם השתתף באקדמיה ז'וליאן. בשנת 1896 צייר קריקטורות למגזינים Simplicissimus ו-Jugend, ובשנה שלאחר מכן הציג תערוכת יחיד ראשונה בווינה.<ref></ref>

לקראת סוף שנות ה-90 של המאה ה-19 השתנה לוח הצבעים שלו. הוא נסע שוב לפריז בשנת 1900, שם היה מיוצג בביתן הגרמני של התערוכה העולמית עם העבודה "שחרזדה", והתרשם מאוד מציוריו של אדואר מאנה. בשנת 1901 הצטרף לזצסיון הברלינאי.
מקס סלפוגט, דיוקן רקדנית
במסע במצרים בשנת 1914 הפיק 21 ציורי שמן בסגנון בהיר ורענן, כמו גם מספר רב של צבעי מים ורישומים; בנסיעה חזרה הוא עצר באיטליה. ביוני רכש את בית בנויקסטל. לאחר פרוץ מלחמת העולם הראשונה הוא נשלח כצייר מלחמה רשמי לחזית המערבית. חוויית המלחמה הביאה לחיפוש אחר סגנון חדש המתאים לביטוי זוועות המלחמה. באותה שנה הוא הפך לחבר באקדמיה הפרוסית לאמנויות בברלין.

הוא עיצב תפאורה להופעה של "דון ג'ובאני" של מוצרט באופרה הממלכתית בדרזדן בשנת 1924. בשנת 1929 הוענק לו תערוכת יחיד ליום הולדתו 60 באקדמיה הפרוסית לאמנויות בברלין. בשנה האחרונה לחייו עבד על ציור הקיר הדתי גולגאתה בכנסיית השלום בלודוויגסהאפן שעל הריין. הוא נהרס על ידי הפצצה במהלך מלחמת העולם השנייה.

מקס סלפוגט נפטר בליינסוויילר שבבוואריה בשנת 1932. נקבר במקום קבורת המשפחה בנויקסטל.

== גלריה ==
<gallery mode="packed" heights="180">
File:1901 Max Slevogt Sada Yakko.jpg | סדה יאקו

File:1913 Slevogt Unter den Linden anagoria.JPG | רחוב בברלין

File:Der verlorene Sohn Max Slevogt.jpg | הבן האבוד

File:Max Slevogt - Bazar in Assuan I.jpg | בזר באסואן

File:Max Slevogt Frau Lewin (Bildnis Helen Koslowsky-Lewin) 1917.jpg | הלן קוסלווסקי-לוין

File:Max Slevogt Kinder im Wald.jpg | ילדים ביער

File:Max-slevogt-familie-slevogt-im-garten.jpg | הצייר ומשפחתו

File:Wrestling School.jpg | בית ספר להאבקות
</gallery>

==קישורים חיצוניים==

* 

== הערות שוליים ==

קטגוריה:חברי הזצסיון הברלינאי
קטגוריה:ציירים גרמנים
קטגוריה:מאיירים גרמנים
קטגוריה:גרמנים שנולדו ב-1868
קטגוריה:גרמנים שנפטרו ב-1932
מסגד המלך חוסיין

מסגד המלך חוסיין (בערבית: مسجد الملك الحسين) שוכן בעמאן, בירת ירדן. הוא המסגד הגדול ביותר במדינה.
== היסטוריה ==
המסגד נפתח בשנת 2005. הוא ממוקם בשוליה המערביים של העיר, בקרבת המרכז הרפואי על שם המלך חוסיין. מיקומו בגובה של 1,013 מטר מעל פני הים מאפשר לראותו מרוב חלקיה של עמאן. 

מבנה המסגד הוא בעל צורה מלבנית ובארבע פינותיו ממוקמים מינרטים על גבי צריחים מרובעים. כיפה מוזהבת ממוקמת בסמוך לכותל הדרומי של המבנה. המבנה מוקף ברחבות מרוצפות ובהן עצים. המסגד עשוי להכיל עד 5,500 מתפללים.

במרכז העיר ממוקם מסגד אל-חוסייני הגדול, שהוקם בשנת 1924. גם הוא מוכר בשם מסגד המלך חוסיין.

==ראו גם==
* מסגד המלך עבדאללה הראשון

==קישורים חיצוניים==

קטגוריה:עמאן: מבנים
המלך חוסיין
קטגוריה:חוסיין, מלך ירדן